Source: http://celamko.blogspot.co.uk/2015_07_26_archive.html
Timestamp: 2017-02-24 19:23:47+00:00

Document:
TV and MEDIA: 07/26/2015 - 08/02/2015
Americký spevák John Legend sa postará o hudbu do pripravovaného seriálu Underground, ktorý televízia WGN America plánuje uviesť na obrazovky na budúci rok. Tridsaťšesťročný interpret bude okrem toho aj jedným z výkonných producentov seriálu. Jeho tvorcami a scenáristami sú Misha Green a Joe Pokaski, pričom v hlavnej úlohe sa predstaví Aldis Hodge. Ten stvárni otroka menom Noah, ktorý spolu s ďalšími otrokmi pripravujú útek na slobodu. V seriáli si ďalej zahrajú aj Jurnee Smollett-Bell, Christopher Meloni, Alano Miller, Jessica de Gouw a Adina Porter.
John Legend, vlastným menom John Roger Stephens, spieval ako štvorročný v kostolnom zbore a o tri roky neskôr sa už učil hrať na klavír. Absolvent Pennsylvánskej univerzity mal na konte dve demá, keď v roku 2001 stretol Kanyeho Westa, ktorý mu pomohol presadiť sa v hudobnom biznise. Ešte pred vydaním debutového albumu Get Lifted (2004) na seba upozornil spoluprácami s viacerými interpretmi - rapper Jay Z si ho prizval na spoluprácu do skladby Encore, postaral sa o vokály v piesni You Don't Know My Name od Alicie Keys a v skladbe Everything Is Everything od Lauryn Hill zas znie jeho klavír. Po spomínanom debute nasledovali sólovky Once Again (2006), Evolver (2008) a Love In The Future (2013). Okrem toho vydal aj štyri koncertné nahrávky, spoločný album s The Roots s názvom Wake Up! (2010) a podieľal sa aj na nahrávke Cruel Summer (2012), ktorá je debutovou kompiláciou labelu G.O.O.D Music. Legend získal počas kariéry deväť cien Grammy a na konte má tiež Oscara za pieseň Glory, ktorú nahral s rapperom Commonom na soundtrack snímky Selma (2014). Americká speváčka Mariah Carey nakrúti pre televíziu Hallmark vianočný film. Titul, ktorého názov zatiaľ neprezradili, bude režisérskym debutom 45-ročnej interpretky. Carey si okrem toho vo filme aj zahrá. Nakrúcanie by sa malo začať na jeseň a televízia ho plánuje uviesť v predvianočnom vysielaní.
Mariah Carey pôsobí na hudobnej scéne od konca 80. rokov minulého storočia. Debutový eponymný album vydala v roku 1990. Vlani v máji uviedla na trh štrnástu štúdiovku Me. I Am Mariah... The Elusive Chanteuse. Na celom svete predala viac ako 200 miliónov kópií albumov. Získala 32 Billboard Music Awards, 19 World Music Awards či päť cien Grammy. Zahrala si napríklad v snímkach Stať sa hviezdou (2001), Tennessee (2008), Precious (2009) či Komorník (2013) alebo seriáli Ally McBealová (1997 - 2002). V súčasnosti vystupuje v Las Vegas v rámci série rezidenčných koncertov. Speváčke 5. augusta odhalia hviezdu na Hollywoodskom chodníku slávy. ©2015, Autorské práva SITA a.s a uvedené agentúry .Všetky práva vyhradené. Opätovné vydanie alebo rozširovanie
obsahu tejto správy bez predchádzajúceho písomného súhlasu SITA a.s. a
uvedených agentúr je výslovne zakázané. o
ÚLK a UFA Sports Slovakia dospeli k dohode aj s TV Dajto zo skupiny Markíza, ktorá bude vysielať priame prenosy z Fortuna ligy od 8. kola. "Som rád, že sa slovenský ligový futbal vracia na televízne obrazovky prostredníctvom RTVS a TV Dajto. Futbal sa po dlhšom období objaví na voľnej televízii a my veríme, že je to pre dobro Fortuna ligy a jej fanúšikov po celom Slovensku," reagoval na dohodu s RTVS a skupinou Markíza prezident Únie ligových klubov Ivan Kozák.
RTVS NEWS. Fortuna liga sa vracia na obrazovky RTVS
Fortuna liga sa vracia na obrazovky RTVS
Únia ligových klubov a UFA Sports Slovakia sa na základe pokročilého štádia rokovaní s RTVS o postúpení licenčných práv pre aktuálny ročník Fortuna ligy dohodli s RTVS na vysielaní zápasu tretieho kola FC DAC 1904 Dunajská Streda - ŠK Slovan Bratislava. Priamy prenos prinesie RTVS už túto nedeľu o 17.50 na Dvojke.„Po sérii rokovaní sa nám podarilo dospieť k dohode s majiteľmi licenčných práv, preto sme veľmi radi, že prvýkrát od mája 2010 si budú môcť všetci futbaloví fanúšikovia pozrieť Fortuna ligu bezodplatne na obrazovkách RTVS,“ uviedol šéf športovej redakcie RTVS Marcel Merčiak.Keďže rokovania s partnermi RTVS naďalej prebiehajú, o prípadnej akvizícii ďalších práv na vysielanie prenosov Fortuna ligy bude informovať v priebehu najbližších dní.
B. Škripek: Nahota na predaj pokračuje B. Škripek: Nahota na predaj pokračuje Europoslanec Branislav Škripek ani v lete nebude zaháľať. Počas letných mesiacov bude pokračovať v kampani Nahota na predaj.
Jej cieľom je ochrana detí pred nevhodným mediálnym obsahom. "V našej krajine máme slobodu. Platí to aj v obliekaní. Naša kultúra nám neprikazuje, čo si máme obliecť a čo nie. Máme slobodu výberu," vysvetľuje Branislav Škripek. Zdôrazňuje však nutnosť zodpovednosti. "Sloboda prináša aj zodpovednosť. A preto na uliciach nevidíme nahých ľudí. Prečo však dovolíme, aby sme mali takto zobrazených ľudí v denníkoch a v mediálnom priestore, ktorý je rovnako verejný ako ulica?" pýta sa Škripek.
Počas letných mesiacov chce vyzbierať zvyšných 27.000 podpisov, ktoré chýbajú do 100.000, ktoré už má. "S petíciou pôjdeme do NR SR a budeme žiadať zmenu legislatívy tak, aby boli chránené naše deti," hovorí Branislav Škripek (OĽaNO). Návrh zákona bude upravovať zobrazovanie nahoty v tlači spôsobom, že pokiaľ bude na titulných stranách či vo vnútri nevhodný obsah pre deti, tlač bude musieť byť označená ako erotická. A následne nebude môcť byť vystavená vo výkladoch stánkov či obchodov.
"Za výchovu svojich detí sú v prvom rade zodpovední rodičia. Preto nechcem, aby boli slovenské deti nútené pozerať sa na erotický obsah. Samozrejme, kto chce erotické veci, nech si ich vyhľadá, je to jeho slobodná voľba. Ale nech to nie je v našom spoločnom verejnom priestore, pred zrakmi detí a mladých, a tých, ktorým to vadí," dopĺňa Branislav Škripek.
Branislav Škripek spolu so svojím tímom bude aj na viacerých podujatiach. Petíciu "Nahota na predaj" bude možné podpísať a tiež sa osobne stretnúť s europoslancom na týchto akciách:
Poprad - P15 (Národné stretnutie mládeže) 1.8.2015
Kráľova Lehota - Campfest 06. 08. - 09. 08. 2015
Petičné hárky je však možné aj vytlačiť zo stránky www.nahotanapredaj.sk a podpísané poslať na adresu: Kancelária poslanca Európskeho parlamentu Branislava Škripeka, Zámocká 16, 811 01 Bratislava.
TASR o tom dnes informovala Elena Burešová z kancelárie europoslanca Branislava Škripeka.
„Na fotografii stánku s odznakmi mapy Veľkého Uhorska, ktorú zverejnil na Facebooku predseda maďarskej vlády Viktor Orbán z 26. letnej univerzity Maďarov v rumunskom meste Baile Tušnad, sú historické symboly. Bertalan Havasi, hovorca maďarskej vlády "Myslím si, že ľudia ako pán Blatter, alebo čelní predstavitelia veľkých športových organizácii, či olympijských hier si zaslúžia špeciálne uznanie. Keď si niekto zaslúži Nobelovu cenu, tak sú to títo ľudia. Všetci vieme v akej situácii je pán Blatter a čo sa okolo neho deje. Nechcem ísť do detailov, ale neverím ani slovo, že je zapletený do korupčného škandálu.“
„Pani, mlčte! Ako žena by ste mali mlčať!"
Bülent Arinč, turecký vicepremiér o
Sociálna sieť Facebook razantne rastie, darí sa jej najmä v silne konkurenčnom prostredí mobilných aplikácií. Táto expanzia však stojí peniaze, čo sa odráža aj na výsledkoch hospodárenia. Informovali o tom agentúra DPA a Reuters.
Výdavky v 2. kvartáli 2015 medziročne vzrástli o 82 % na 2,8 miliardy USD (2,54 miliardy eur) a za celý rok by sa mali zvýšiť o 55 až 60 %. Vzhľadom na to zisk medziročne klesol o 9 % na 719 miliónov USD. Tržby stúpli o 39 % na 4,04 miliardy USD a prekonali prognózy Wall Street. Investičná ofenzíva sa zrejme vypláca. Celosvetový počet používateľov, ktorí aspoň raz za mesiac navštívia Facebook, sa v júni medziročne zvýšil o 13 % na 1,49 miliardy. Počet denných používateľov vzrástol o 17 % na 968 miliónov. Celkový počet používateľov, ktorí vstupujú na Facebook zo svojich mobilných telefónov a tabletov, medziročne stúpol o 23 % na 1,31 miliardy, z čoho denne navštevovalo sieť 844 miliónov ľudí, čiže o 29 % viac. Mimoriadne úspešná je aplikácia Messenger, ktorá má viac než 700 miliónov používateľov. V nadchádzajúcich mesiacoch chce Facebook pridať nové reklamné formáty aj na aplikáciu Instagram, ktorú spoločnosť v 2. kvartáli spustila v Brazílii, Nemecku a Japonsku.
Príjmy z reklamy, ktorá je najdôležitejším zdrojom peňazí, sa v 2. štvrťroku v porovnaní s rovnakým obdobím minulého roka zvýšili o 43 % na 3,8 miliardy USD. Až 76 % z tejto sumy tvorila reklama na mobilných zariadeniach, pred rokom išlo o 62 %. Priemerná cena za jednu reklamu vzrástla o 220 %, hoci celkový počet prehliadaní reklamy klesol o 55 %.
Akcie Facebooku síce na výsledky zareagovali v mimoburzovom obchodovaní poklesom o 3 %, avšak zatvárací kurz zo stredy 29. júla na úrovni 96,99 USD predstavuje zvýšenie od začiatku roka o 24,3 %. Burzová hodnota Facebooku tak dosahuje 276,4 miliardy USD.
Bývalí moderátori britského motoristického programu Top Gear Richard Hammond, James May a Jeremy Clarkson podpísali kontrakt s americkou spoločnosťou Amazon, pre ktorú nakrútia tri sezóny novej, zatiaľ nepomenovanej relácie. Prvá séria bude mať premiéru v roku 2016 na streamovacej službe Amazon Prime.
Hammond a Clarkson boli moderátormi Top Gearu od roku 2002, May sa k nim pridal o rok neskôr. Spoluprácu s projektom ukončili tento rok po tom, ako Clarkson 4. marca napadol jedného z producentov programu Oisina Tymona, pretože mu po nakrúcaní nezabezpečil teplé jedlo. Tymon, ktorý mal zranené ústa, sa následne sám odviezol do nemocnice, pričom si myslel, že príde o prácu. Na moderátora preto ani nepodal oficiálnu sťažnosť vedeniu BBC. To sa o incidente dozvedelo až od samotného Clarksona, ktorého 10. marca suspendovali na neurčito, pričom pozastavili aj vysielanie Top Gearu. Fanúšikovia relácie na toto rozhodnutie zareagovali spustením online petície, prostredníctvom ktorej žiadali Clarksonov návrat. Podpísalo ju viac než milión ľudí. Vedenie BBC taktiež spustilo vyšetrovanie, ktoré viedol riaditeľ BBC Scotland Ken McQuarrie. Ten výsledky odovzdal generálnemu riaditeľovi Tonymu Hallovi, ktorý 25. marca oznámil, že s Clarksonom pre porušenie interných predpisov neobnovia kontrakt. Hammond a May následne oznámili, že s BBC nepredĺžia kontrakty. Top Gear však bude na BBC pokračovať aj naďalej. Novým hlavným moderátorom bude Chris Evans. Egyptský súd odročil dnes rozsudok v rámci obnoveného súdneho pojednávania s novinármi panarabskej televízie al-Džazíra na 2. augusta. Podľa vyjadrení súdnych úradníkov, ktorí si priali ostať v anonymite, bola dôvodom pre odročenie choroba sudcu, informuje agentúra
Traja novinári z al-Džazíry - šéf káhirskej redakcie anglického vysielania Mohamed Fahmy, rakúsky novinár Peter Greste a egyptský producent Bahir Muhammad - boli zadržaní už v decembri 2013. Vlani v júni ich odsúdili na sedem rokov väzenia. Súd ich uznal za vinných z toho, že zverejňovaním údajne nepravdivých správ o Egypte pomáhali teroristickej organizácii Moslimské bratstvo. Odsúdenie novinárov však následne vyvolalo rozsiahle medzinárodné pobúrenie. Egyptský najvyšší súd začiatkom tohto roka pôvodné rozsudky zrušil a nariadil konanie nového procesu. Petra Gresteho súd začiatkom februára oslobodil a bol deportovaný do svojej vlasti. Fahmy a Muhammad boli po 400-dňovej väzbe vo februári prepustení na kauciu, súd s nimi sa však ešte neskončil.
Amerického režiséra Jasona "Jacea" Alexandra zatkli za šírenie a držbu detskej pornografie. Vyšetrovatelia našli 51-ročného rodáka z New Yorku podľa IP adresy. Zástupcovia polície uviedli, že muž zverejnil na internete video, v ktorom predvádza striptíz a masturbuje približne 12 alebo 13-ročné dievča. Našli uňho tiež obscénne video, v ktorom vystupuje šesť až osemročné dievča.
Muža zadržali v stredu a kauciu stanovili na desaťtisíc dolárov (v prepočte približne deväťtisíc eur). Súd by sa mal začať 19. novembra. V prípade uznania viny mu hrozí sedem rokov za mrežami. Jason "Jace" Alexander v rokoch 1994 až 2005 režíroval 32 epizód seriálu Zákon a poriadok (1990 - 2010), v období 2004 - 2007 zas 19 častí televízneho projektu Zachráň ma (2004 - 2011). Režíroval tiež jednu či dve epizódy seriálov ako Xena (1995 - 2001), Ally McBealová (1997 - 2002), Tretia hliadka (1999 - 2005), Dr. House (2004 - 2012) či Prison Break: Útek z väzenia (2005 - 2009). Venuje sa aj herectvu. ©2015, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. o
Fakulta informatiky a Fakulta masmédií Paneurópskej vysokej školy organizujú od 19. do 28. augusta letné školy zvuku a obrazu. Letné školy budú v Mediálnom centre školy na Nevädzovej ulici v Bratislave. Záujemcovia môžu prihlášku poslať najneskôr do 12. augusta. Informovala o tom hovorkyňa Paneurópskej vysokej školy Helena Poláková.
Letná škola zvuku je určená širokej verejnosti, predovšetkým však záujemcom o hudbu, nahrávanie a digitálne spracovanie zvuku. "Výučba je koncipovaná tak, aby bola v základe zrozumiteľná všetkým účastníkom, no prehĺbila aj vedomosti účastníkov, ktorí sa nahrávaniu a práci so zvukom venujú systematickejšie," informovala Poláková. Letná škola obrazu je tréning praktického nakrúcania formou záberového a sekvenčného snímania. Účastníci sa vďaka teoretickými prednáškam a praktickým cvičeniam pod vedením skúsených tvorcov zdokonalia vo vytváraní vlastného filmového diela. Účastníci kurzov budú môcť využívať zvukovú a obrazovú techniku Mediálneho centra Paneurópskej vysokej školy. Po ukončení kurzu získajú aj osvedčenie o jeho absolvovaní. ©2015, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. o
Na základe informácií z médií o obvinení zamestnancov Základnej školy svätého Františka z Assisi v Bratislave v súvislosti s tragickým úmrtím žiaka tejto školy vyjadruje Slovenská komora učiteľov nesmiernu ľútosť nad tragédiou, ktorá natrvalo poznačila rodinu Matúša, ale i všetkých zamestnancov školy.
Chápeme neskutočný smútok rodičov a blízkych. Smútia aj obvinení zamestnanci, ktorí zároveň čelia medializácii a po prípadnom odsúdení im hrozí okrem trestu aj strata zamestnania. Čas sa však nedá vrátiť späť a je ťažké špekulovať, „čo by bolo, keby"... Sme presvedčení, že pedagogickí zamestnanci si plnili svoje úlohy zodpovedne a nemohli predvídať takéto veľké nešťastie. Radosť zo snehu, ktorú chceli dopriať deťom, sa zmenila na veľkú tragédiu nie úmyselným činom či zanedbaním povinností, ale okolnosťami, ktoré môžu prekvapiť každého jedného z nás.
Napriek tomu, že v školách platí množstvo predpisov, žiadne z nich nemôžu nikdy presne popísať situácie, ktoré môžu v škole nastať. Zvlášť, ak svoje zohráva aj nevyspytateľná príroda. V práci sú pedagógovia vystavení nepredvídateľným okolnostiam, ktoré musia riešiť pohotovo, promptne. Nie vždy sa dá odhadnúť sila prírody, a aj tento prípad ukázal, že na základe ľudského pozorovania a úsudku nedokážeme predísť ani takýmto tragédiám.
Učitelia sú každodenne pod veľkým tlakom zo zodpovednosti za žiakov, a keď sa to prejavuje vo vyžadovaní poriadku a disciplíny, sú často kritizovaní rodičmi a verejnosťou, že nedávajú dostatočnú voľnosť a slobodu žiakom. Najbezpečnejším riešením by bolo zostať so žiakmi v škole „s rukami za chrbtom", uvedomujeme si však, že toto nie je cesta pre naše školstvo, a tak musíme každý deň niesť istú mieru rizika.
Pedagogická práca je veľmi náročná práve pre veľkú zodpovednosť za zverené deti, preto kolegom vyjadrujeme týmto vyhlásením našu podporu. Dúfame, že sa budú môcť aj naďalej venovať pedagogickej práci a že čas zahojí aj rany blízkych i pedagógov, ktorých sa tragédia dotýka nielen profesijne, ale i ľudsky a osobne.
Mgr. Vladimír Crmoman, viceprezident SKU
Mgr. Miroslav Sopko, viceprezident SKU
RNDr. Jana Kontúrová, členka manažmentu SKU
PaedDr. Anna Chlupíková, členka manažmentu SKU
RNDr. Soňa Puterková, členka manažmentu SKU PaedDr. Lucia Porubčanská, výkonná riaditeľka SKU
Mgr. Andrea Benková, riaditeľka sekcie MŠ SKU
Eva Kurincová, členka sekcie MŠ SKU
PaedDr. Dagmar Kolevová, výkonná riaditeľka SKU
PaedDr. Jana Brigantová, výkonná riaditeľka SKU
PaedDr. Danka Jarabová, členka manažmentu SKU
Mgr. Mária Peťová, členka manažmentu SKU Mgr. Juraj Jonák, člen manažmentu SKU
Výsledky spoločnosti Twitter v druhom kvartáli prekonali očakávania, počet užívateľov však rástol najpomalšie od roku 2013, kedy spoločnosť vstúpila na burzu. Tržby spoločnosti Twitter vzrástli v druhom štvrťroku o 61 % na 502,4 mil. USD. Rast očistený o vplyv silného dolára dosiahol hodnotu 68 %. Čistá strata spoločnosti sa znížila na 136,7 mil. USD z hodnoty 144,6 mil. USD v rovnakom období predchádzajúceho roku. Čistá strata firmy Twitter tak klesla na 21 centov na akciu z úrovne 24 centov na akciu v druhom kvartáli 2014.
Po očistení o mimoriadne položky spoločnosť zarobila 7 centov na akciu. Analytici oslovení v prieskume agentúry Reuters počítali so ziskom 4 centy na akciu. Firma Twitter zároveň očakáva celoročné tržby v intervale od 2,20 do 2,27 mld. USD. Pôvodne spoločnosť očakávala príjmy v rozsahu 2,17 až 2,27 mld. USD. Počet užívateľov služieb spoločnosti Twitter sa v druhom kvartáli zvýšil len mierne na 304 miliónov z úrovne 302 miliónov v predchádzajúcom štvrťroku. „Toto je neakceptovateľné a nie sme z toho šťastní,“ povedal dočasný šéf spoločnosti Twitter Jack Dorsey. Exkluzívne prenosy zo zimných olympijských hier 2018 v Pjongčangu, OH 2020 v Tokiu a ďalších dvoch nasledujúcich OH (2022, 2024), o ktorých dejiskách sa ešte len rozhodne, bude v 22 krajinách Ázie a Pacifiku vysielať japonská televízna spoločnosť Dentsu. Hodnota zmluvy nebola zverejnená. Dentsu je olympijským vysielacím partnerom v ázijskom regióne aj pre budúcoročné OH v brazílskom Riu de Janeiro.
Zomrela Sylvia Turbová Zomrela Sylvia Turbová Sylvia Turbová Česko-slovenská herečka Sylvia Turbová zomrela na následky ťažkej choroby vo veku 67 rokov. Informoval o tom na svojom webe český denník Blesk.
"Áno, je to tak, bývalá dlhoročná členka činohry Národného divadla, pani Turbová zomrela," potvrdil herečkino úmrtie hovorca českej Zlatej kapličky Tomáš Staněk.
Turbová si okrem desiatok ďalších divadelných, filmových i seriálových postáv zahrala matku Zuzany vo filme Fontána pre Zuzanu (1985) alebo tlmočníčku Soňu z epizódy seriálu Tridsať prípadov majora Zemana (1974) nazvanej Dáma s erbom.
Dlhoročná členka Národného divadla v Prahe sa narodila v Opave v umeleckej rodine - slovenskému opernému spevákovi Belovi Turbovi a asistentke réžie v divadle pôvodom z Čiech. Turbovci sa neskôr presťahovali do Bratislavy, kde Sylvia vyrastala a výborne tak ovládala slovenčinu i češtinu. Považuje sa za jednu z najcharizmatickejších česko-slovenských herečiek 70. a 80. rokov. Pred filmovými kamerami sa prvýkrát objavila v roku 1967 vo filme Zmluva s diablom.
Turbová si počas štúdia na bratislavskej Vysokej skole múzických umení (VŠMU) v roku 1968 zahrala popri francúzskom hercovi Jean-Louisovi Trintignantovi vo filme Muž, ktorý luže. Objavila sa tiež v seriáloch Nepokojná láska (1975), Miesto v dome (1976) alebo Straty a nálezy (1975) a vo filmoch Nahota (1970), Šepkajúci fantóm (1975) či Kosenie jastrabej lúky (1981).
Zomrel Sir Peter O´Sullevan
Vo veku 97 rokov skonal legendárny pôvodom írsky bývalý dostihový komentátor Sir Peter O´Sullevan, ktorého napospol považujú za historickú jednotku pri mikrofónoch na hipodrómoch. Rodák z Newcastlu v okrsku Down O´Sullevan si počas svojej 50-ročnej kariéry vyslúžil prezývku "hlas dostihov", pracoval predovšetkým pre BBC. Do dôchodku odišiel v roku 1997, krátko po tom sa dočkal pasovania za rytiera. V roku 1989 vyšla jeho autobiografia, vlani sa na knižný trh dostala reedícia. Informácie sú z webu Racing Post.
CME second quarter 2015 financial results CME second quarter 2015 financial results o
Obhajkyňa zastupujúca iránsko-amerického novinára Jasona Rezaiana, ktorého vyše roka zadržiavajú v Teheráne pre obvinenia zo špionáže, požiadala o okamžité prepustenie svojho klienta.
"Pre obvinenia voči môjmu klientovi nie sú absolútne žiadne dôkazy a zohľadnení jadrovej dohody so Západom uzatvorenej vo Viedni by mal byť okamžite prepustený," povedala Lejla Ahsanová, ktorú citovala agentúra DPA.
Teheránu sa pred dvoma týždňami podarilo uzatvoriť so svetovými veľmocami konečné znenie dohody o kontroverznom iránskom jadrovom programe, čo predpokladá obmedzenie nukleárnych ambícií islamskej republiky výmenou za stiahnutie ekonomických sankcií Západu.
Ahsanová sa domnieva, že nasledujúce súdne pojednávanie v prípade iránskeho dopisovateľa amerického denníka Washington Post bude zároveň tým posledným. Islamský revolučný súd však doposiaľ termín v poradí štvrtého pojednávania nestanovil, povedala právnička pre tlačovú agentúru Tasnim.
Proces s vedúcim kancelárie denníka Washington Post v Teheráne sa na pôde súdu, ktorý sa zaoberá bezpečnostnými prípadmi, začal 26. mája. Rezaiana vtedy obvinili zo špionážnych aktivít namierených voči Iránu a šírenia propagandy proti islamskej republike.
Rezaiana, ktorý je americkým aj iránskym občanom, jeho manželku, novinárku Yeganeh Salehiovú a dvoch iránsko-amerických fotografov zatkli vlani v júli v Teheráne. Všetkých okrem 39-ročného Rezaiana neskôr prepustili. Rezaian sa narodil a väčšinu svojho života strávil v Spojených štátoch.
Vedenie denníka Washington Post, americký prezident Barack Obama i ľudskoprávne organizácie opakovane Rezaianovo zadržiavanie i celý proces kritizujú.
Tréner futbalistov Mexika Miguel Herrera čelí nepríjemnej situácii. Po triumfe na Gold Cupe, šampionáte Severnej a Strednej Ameriky a karibskej oblasti, údajne v pondelok na letisku vo Philadelphii fyzicky napadol športového komentátora televízie Azteca Christiana Martinoliho. Ten tvrdí, že 47-ročný kouč ho opakovane chcel udrieť. Martinoli predtým kritizoval Herreru za jeho nevhodné vystupovanie v pozícii kormidelníka, podobne ako veľké množstvo Mexičanov.
Mexická futbalová federácia sa k incidentu nevyjadrila, takisto ani Herrera. Televízia Azteca vyzvala na promptné a urgentné vyšetrovanie. "Sme zaskočení a znepokojení správaním sa trénera národného tímu. Mexická futbalová federácia by nemala dovoliť takéto útoky," uvádza sa vo vyhlásení Aztecy. Nízky a zavalitý Herrera je známy svojou temperamentnou povahou, čo dal patrične najavo aj počas vlaňajších majstrovstiev sveta v Brazílii. Mexiko v nedeľňajšom finále na Gold Cupe zdolalo Jamajku 3:1 a získalo trofej po siedmy raz v histórii tejto súťaže. Anglický spevák Ed Sheeran bude účinkovať v pripravovanom historickom seriáli The Bastard Executioner, ktorý sa bude odohrávať začiatkom 14. storočia. Dvadsaťštyriročný hudobník sa predstaví ako nebezpečný a ambiciózny Sir Cormac, ktorý sa objaví vo viacerých epizódach. Tvorcom novinky je filmár a herec Kurt Sutter, ktorý stál aj za seriálom Zákon gangu (2008 - 2014). V pripravovanom projekte sa okrem Sheerana predstavia napríklad aj Stephen Moyer, Katey Sagal či Lee Jones. Nakrúcať začali tento mesiac vo Veľkej Británii, pričom americká televízia FX plánuje seriál začať vysielať v októbri.
Edward Christopher "Ed“ Sheeran je rodákom z mesta Hebden Bridge, no v roku 2008 sa presťahoval do Londýna, kde chcel rozbehnúť hudobnú kariéru. V septembri 2011 vydal debutový album s názvom +, z ktorého pochádzajú single The A Team, You Need Me, I Don't Need You, Lego House, Drunk, Small Bump a Give Me Love. Vlani uviedol na trh štúdiovku x, z ktorej ponúkol single Sing, Don't, Thinking Out Loud, Bloodstream, Photograph a Afire Love. S oboma nahrávkami dobyl UK Chart a s druhou aj americký albumový rebríček Billboard 200. Podarilo sa mu získať napríklad štyri BRIT Awards či dve Ivor Novello Awards. Americká herečka Mila Kunis a jej manžel a kolega Ashton Kutcher žalujú vydavateľa britského webového portálu MailOnline, ktorý patrí pod denník The Daily Mail. Dôvodom sú dva články obsahujúce fotografie ich dcéry Wyatt Isabelle, ktoré MailOnline zverejnil bez povolenia. Portál zároveň použil snímky vytvorené paparazzom na propagovanie odevných výrobkov.
K prípadu sa vyjadril právnik hviezdneho páru Paul Tweed. "Ashton a Mila si pochopiteľne cenia svoj súkromný a rodinný život a predovšetkým ich osobný čas s dcérou. Podobne ako každá iná rodina, majú právo užiť si rodinné vychádzky bez toho, aby ich prenasledovali fotografi," uviedol vo vyhlásení. "Jasne sa vyjadrili, že nesúhlasia so zverejňovaním fotografií z takýchto udalostí," doplnil. Kunis a Kutcher, ktorí sa preslávili vďaka komediálnemu seriálu Tie roky sedemdesiate... (1998 - 2006), kde stvárnili Jackie Burkhart a Michaela Kelsa, sa zasnúbili vlani vo februári a hneď v marci oznámili, že spolu čakajú dieťa. Dcéra Wyatt Isabelle sa im narodila v septembri. Pár sa zosobášil začiatkom júla tohto roku. Mila Kunis si okrem spomínaného seriálu Tie roky sedemdesiate... zahrala napríklad aj v snímkach Kopačky (2008), Kniha prežitia (2010), Čierna labuť (2010), Ide len o sex (2011), Macík (2012), Cesta do krajiny Oz (2013) či Jupiter na vzostupe (2015). Kutcher sa predstavil napríklad aj vo filmoch Kámo, kde mám fáro? (2000), Šialené rande (2003), Osudový dotyk (2004), Záchranári (2006), Mejdan v Las Vegas (2008), Vzájomné objatia (2009), Vrahúni (2010), Hlavne nezáväzne (2011) alebo Jobs (2013). Od roku 2011 stvárňoval miliardára Waldena Schmidta v sitkome Dva a pol chlapa (2003 - 2015). ©2015, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. o
Nedodržiavanie pravidiel ochrany maloletých vo vysielaní slovenských televízii je druhý najčastejší priestupok, ktorý v prvom polroku tohto roka pokutovala licenčná rada. Ako pre agentúru SITA uviedla hovorkyňa Rady pre vysielanie a retransmisiu (RVR) Lucia Jelčová, za porušenia ustanovení týkajúcich sa ochrany maloletých uložili vysielateľom za 1. polrok 2015 sankcie v celkovej výške 67 665 eur. Vysielateľovi Markíza-Slovakia, spol. s r.o. (televízie Markíza, Doma a Dajto) dala RVR šesť pokút spolu vo výške 28 tisíc eur a vysielateľovi MAC TV, s.r.o. (televízie JOJ, PLUS a WAU) taktiež šesť pokút v sumárnej výške 39 500 eur. Spoločnosť MAC TV dostala zároveň najvyššiu pokutu za prvých šesť mesiacov tohto roka. Pokutu 15-tisíc eur jej rada uložila za opakované porušenie ochrany maloletých vo vysielaní televízie Joj Plus, konkrétne za nedodržanie "systému označovania programov podľa vekovej vhodnosti". Išlo o porušenia ešte z roku 2013 a o vec vrátenú Najvyšším súdom SR, takže šlo o opätovné rozhodnutie rady, objasnila Jelčová. Popri spomínaných celoplošných súkromných televíziách dala RVR jednu pokutu za nedodržanie ochrany maloletých vo vysielaní aj lokálnej televízii, a to pokutu 165 eur Mestskej televízii Trnava.
Niektoré pokuty dala RVR zároveň za iné porušenia zákona, najmä za zaraďovanie a množstvo reklamy, čo sa zohľadnilo v ich výške, doplnila Jelčová. Najčastejšou príčinou porušenia ochrany maloletých vo vysielaní bolo podľa hovorkyne rady "označenie programu nezodpovedajúce jeho obsahu - vysielatelia nezohľadnili správne kritériá JSO a program označili piktogramom nižšej vekovej vhodnosti ako mal." Ochrana maloletých vo vysielaní sa naposledy výraznejšie upravovala od 1. apríla 2013 zavedením tzv. druhej časovej opony pre programy rozhlasov a televízií prístupné od 15 rokov. Išlo o sprísnenie vyhlášky k zákonu o vysielaní retransmisii, ktorou sa ustanovujú podrobnosti o jednotnom systéme označovania (JSO) audiovizuálnych diel, zvukových záznamov umeleckých výkonov, multimediálnych diel, programov alebo iných zložiek programovej služby a spôsobe jeho uplatňovania. Zvedenie 2. časovej opony zaviedlo pravidlo, podľa ktorého sa programy prístupné od 15 rokov môžu vysielať iba od 20:00 do 6:00 a programy prístupné od 18 rokov od 22:00 do 6:00 ráno. Cieľom zavedenia druhej časovej opony bolo odstrániť z denného vysielania verejnosťou najkritizovanejšie programy, ktoré obsahujú detailné naturalistické násilie, sexuálne scény, či vulgárne alebo obscénne vyjadrovanie. Vyhláška určuje aj pravidlá pre vysielanie programov vhodných aj do sedem a 12 rokov. Platí, že programy sa musia označovať logom o ich vekovej prístupnosti. Licenčná rada v prvom polroku tohto roka najčastejšie pokutovala za reklamu. Rada od januára do konca júna uložila 57 sankcií, z nich 38 vo forme finančných pokút, ostatné boli nefinančné sankcie a upozorňovali na porušenie zákona. Z 38 uložených pokút sa najviac - 16 týkalo porušenia ustanovení upravujúcich vysielanie reklamy. Išlo najmä o nedodržanie pravidiel zaraďovania reklamy a prerušovania programov reklamou, čiže množstva a frekvencie vysielania reklamy. Spolu 15 pokút dala rada za porušenie zákonných pravidiel ochrany maloletých. Pokutovala aj za nedodanie záznamov vysielania na vyžiadanie RVR či za porušenie pravidiel objektivity a ochrany ľudskej dôstojnosti a nedodržanie ďalších pravidiel, ktoré vysielateľom, najmä televíziám a rádiám prikazuje zákon o vysielaní a retransmisii. ©2015, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. o
Zomrela Ann Rule
Vo veku 83 rokov zomrela americká spisovateľka Ann Rule. Rodáčka z mesta Lowell v Michigane skonala 26. júla v Highline Medical Center v Buriene v štáte Washington. Smutnú správu potvrdila prostredníctvom sociálnej siete Facebook dcéra zosnulej Leslie Rule, ktorá uviedla, že jej matka mala početné zdravotné problémy. Presná príčina smrti však zatiaľ nie je známa.
Ann Rule sa narodila 22. októbra 1931. Venovala sa literatúre faktu, a to najmä kriminálnym príbehom. Známa je najmä vďaka knihe The Stranger Beside Me (1980), v ktorej sa zamerala na sériového vraha Teda Bundyho. Toho spoznala, keď spolu pracovali na linke dôvery v Seattli. Dielom sa inšpirovali aj tvorcovia filmu Cudzinec vedľa mňa (2003), ktorý režíroval Paul Shapiro. Filmového spracovania sa dočkala aj jej kniha Small Sacrifices (1988) o vrahyni Diane Downs, keď režisér David Greene nakrútil snímku Malé obete (1989). Bývalá policajtka vydala svoju poslednú knihu Practice to Deceive v roku 2013. Používala tiež pseudonym Andy Stack, pod ktorým ponúkla napríklad titul The Want-Ad Killer (1983). ©2015, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. o
Tlačová agentúra AP a archív filmových žurnálov British Movietone oznámili, že na internetovej stránke YouTube spoločne ponúknu vyše milión minút digitalizovaných filmových záznamov. Podľa nich pôjde o dosiaľ najväčší súbor historického spravodajstva na tejto internetovej databáze videí. Informovala o tom Európska aliancia tlačových agentúr (EANA).
Oba kanály budú dostupné všetkým, budú predstavovať aj vplyvný vzdelávací nástroj a zdroj inšpirácie pre nadšencov histórie a tvorcov dokumentárnych filmov, uviedla agentúra AP v tlačovom vyhlásení.
"Kanály na YouTube budú obsahovať vyše 550.000 videoreportáží od roku 1895 do súčasnosti. Napríklad si diváci budú môcť pozrieť video zo zemetrasenia v San Franciscu z roku 1906, exkluzívne filmové zábery z bombardovania Pearl Harboru v roku 1941, Marilyn Monroe nafilmovanú v Londýne v 50. rokoch minulého storočia a Twiggy, ktorá ovplyvňovala módu v 60. rokoch," informovala AP.
EANA je tradičná stavovská organizácia tlačových agentúr z Európy, ktorej členom je TASR ako jediná slovenská tlačová agentúra. Úlohou aliancie je formulovať, koordinovať a spoločnými silami riešiť výzvy agentúrnej žurnalistickej práce v dynamicky sa meniacich trhových, legislatívnych, technologických podmienkach a v otázkach autorských práv. Copyright © TASR 2015
RTVS- futbal za 3 800 000.-€ RTVS- futbal za 3 800 000.-€ Práva na vysielanie 2018 FIFA Majstrovstvá sveta, 2022 FIFA Majstrovstvá sveta a UEFA EURO 2016 budú RTVS stáť 3 800 000.-€, ktoré musí zaplatiť EBU.
Popredná libanonská televízia LBC TV oznámila, že pri nakrúcaní reportáže z bojov v sýrskej metropole Damask zahynul dnes jej reportér Táir Adžlání. Informovala o tom agentúra AP. Podľa LBC TV zahynul Adžlání pri príprave reportáže z bojov nepokojnej damaskej štvrti Džobár, kde sú násilnosti takmer na dennom poriadku.
Sýrska štátna tlačová agentúra SANA a ľudskoprávna organizácia SOHR so sídlom v Londýne uviedli, že Adžlání pracoval aj pre rozhlasovú stanicu Sham FM, vysielajúcu z Damasku. Podľa SOHR sa dnes štvrť Džobar stala dejiskom prudkých bojov.
Sýria sa pre novinárov stala najnebezpečnejším miestom na svete. Americký Výbor na ochranu novinárov so sídlom v New Yorku ešte pred Adžláního smrťou uviedol, že od roku 2011, kedy sa v Sýrii začala občianska vojna, zahynulo v tejto krajine 84 novinárov. Medzi obeťami z radov novinárov sú aj uznávaný francúzsky televízny reportér Gilles Jacquier, dopisovateľka britských novín Sunday Times Marie Colvinová či známy francúzsky fotograf Rémi Ochlik. Copyright © TASR 2015
Medzinárodný olympijský výbor (MOV) udelil vysielacie práva na Blízkom východe a v severnej Afrike v rokoch 2018 až 2024 katarskej mediálnej spoločnosti beIN. Podľa dohody bude beIN divákom v spomenutých regiónoch približovať dianie zo ZOH 2018 v juhokórejskom Pjongčangu, OH 2020 v Tokiu a ZOH 2022 a OH 2024, ktorých dejiská ešte nie sú známe.
Spoločnosť beIN kúpila v roku 2013 športové kanály od Al Jazeery, jej súčasné svetové pokrytie je 36 športových kanálov vysielaných v Severnej Amerike, Európe a Ázii a tiež na Blízkom východe a severnej Afrike. BeIN poskytuje odberateľom v USA a Kanade dianie vo futbalových ligách v Španielsku, Taliansku a Francúzsku. ©2015, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. o
BBC - Culture The 100 greatest American films
Dráma Občan Kane (1941) Orsona Wellesa je najlepším americkým filmom podľa ankety BBC Culture. Redakcia zostavila rebríček na základe hodnotenia 62 medzinárodných kritičiek a kritikov, ktorí pochádzajú z Veľkej Británie, kontinentálnej Európy, Južnej Ameriky, Austrálie, Indie, Blízkeho východu i samotných Spojených štátov amerických. "Ide o národnú filmovú tradíciu, ktorá ovplyvnila tvorbu na celom svete, preto sme mali pocit, že je dôležité ukázať americký film z globálneho pohľadu. Predchádzajúce ankety iných médií či organizácií sa buď nesústredili len na americký film alebo sa na názor pýtali ľudí zvnútra amerického filmového priemyslu," vysvetlili tvorcovia ankety svoj zámer.
Pre účely ankety definovali americký film ako snímku, ktorá dostala finančné prostriedky na výrobu z amerického zdroja. Režiséri však nemuseli byť americkí rodáci ani nemuseli snímky nakrúcať na území USA. Do rebríčka sa napokon dostali diela 32 tvorcov z iných krajín. Každý zúčastnený kritik zostavil top 10 filmov, ktorým pridelil od jedného do desať bodov. Finálny rebríček tak vznikol na základe počtu bodov, ktoré získali jednotlivé snímky. 100 najlepších amerických filmov: 1. Občan Kane (Orson Welles, 1941) 2. Krstný otec (Francis Ford Coppola, 1972) 3. Vertigo (Alfred Hitchcock, 1958) 4. 2001: Vesmírna odysea (Stanley Kubrick, 1968) 5. Stopári (John Ford, 1956) 6. Východ slnka (FW Murnau, 1927) 7. Spievanie v daždi (Stanley Donen a Gene Kelly, 1952) 8. Psycho (Alfred Hitchcock, 1960) 9. Casablanca (Michael Curtiz, 1942) 10. Krstný otec II (Francis Ford Coppola, 1974) 11. Skvelí Ambersonovci (Orson Welles, 1942) 12. Čínska štvrť (Roman Polanski, 1974) 13. Na sever severozápadnou dráhou (Alfred Hitchcock, 1959) 14. Nashville (Robert Altman, 1975) 15. Najlepšie roky nášho života (William Wyler, 1946) 16. McCabe a pani Millerová (Robert Altman, 1971) 17. Zlaté opojenie (Charlie Chaplin, 1925) 18. Svetlá veľkomesta (Charlie Chaplin, 1931) 19. Taxikár (Martin Scorsese, 1976) 20. Mafiáni (Martin Scorsese, 1990) 21. Mulholland Drive (David Lynch, 2001) 22. Chamtivosť (Erich von Stroheim, 1924) 23. Annie Hall (Woody Allen, 1977) 24. Byt (Billy Wilder, 1960) 25. Konaj správne (Spike Lee, 1989) 26. Killer of Sheep (Charles Burnett, 1978) 27. Barry Lyndon (Stanley Kubrick, 1975) 28. Pulp Fiction: Historky z podsvetia (Quentin Tarantino, 1994) 29. Zúriaci býk (Martin Scorsese, 1980) 30. Niekto to rád horúce (Billy Wilder, 1959) 31. Ovplyvňovaná žena (John Cassavetes, 1974) 32. Pani Eve (Preston Sturges, 1941) 33. Rozhovor (Francis Ford Coppola, 1974) 34. Čarodejník z krajiny Oz (Victor Fleming, 1939) 35. Poistka smrti (Billy Wilder, 1944) 36. Star Wars / Hviezdne vojny IV - Nová nádej (George Lucas, 1977) 37. Imitation of Life (Douglas Sirk, 1959) 38. Čeľuste (Steven Spielberg, 1975) 39. Zrodenie národa (DW Griffith, 1915) 40. Meshes of the Afternoon (Maya Deren a Alexander Hammid, 1943) 41. Rio Bravo (Howard Hawks, 1959) 42. Dr. Divnoláska alebo Ako som sa naučil nerobiť si starosti a mať rád bombu (Stanley Kubrick, 1964) 43. List od neznámej ženy (Max Ophüls, 1948) 44. Frigo ako Sherlock Holmes (Buster Keaton, 1924) 45. Muž, ktorý zastrelil Libertyho Valancea (John Ford, 1962) 46. Život je krásny (Frank Capra, 1946) 47. Marnie (Alfred Hitchcock, 1964) 48. Miesto na výslní (George Stevens, 1951) 49. Nebeské dni (Terrence Malick, 1978) 50. Jeho dievča Piatok (Howard Hawks, 1940) 51. Dotyk zla (Orson Welles, 1958) 52. Divoká banda (Sam Peckinpah, 1969) 53. Grey Gardens (Albert a David Maysles, Ellen Hovde a Muffie Meyer, 1975) 54. Sunset Boulevard (Billy Wilder, 1950) 55. Absolvent (Mike Nichols, 1967) 56. Návrat do budúcnosti (Robert Zemeckis, 1985) 57. Zločiny a poklesky (Woody Allen, 1989) 58. Obchod za rohom (Ernst Lubitsch, 1940) 59. Prelet nad kukučím hniezdom (Miloš Forman, 1975) 60. Modrý zamat (David Lynch, 1986) 61. Eyes Wide Shut - Spaľujúca vášeň / Široko zatvorené oči (Stanley Kubrick, 1999) 62. Osvietenie (Stanley Kubrick, 1980) 63. Prúdy lásky (John Cassavetes, 1984) 64. Johnny Guitar (Nicholas Ray, 1954) 65. Správna posádka (Philip Kaufman, 1983) 66. Červená rieka (Howard Hawks, 1948) 67. Moderná doba (Charlie Chaplin, 1936) 68. Povestný muž (Alfred Hitchcock, 1946) 69. Koyaanisqatsi (Godfrey Reggio, 1982) 70. The Band Wagon (Vincente Minnelli, 1953) 71. Neuveriteľný deň / Na Hromnice o deň viac (Harold Ramis, 1993) 72. Podsvetie Šanghaja (Josef von Sternberg, 1941) 73. Network (Sidney Lumet, 1976) 74. Forrest Gump (Robert Zemeckis, 1994) 75. Blízke stretnutie tretieho druhu (Steven Spielberg, 1977) 76. Star Wars: Epizóda V - Impérium vracia úder (Irvin Kershner, 1980) 77. Prepadnutie (John Ford, 1939) 78. Schindlerov zoznam (Steven Spielberg, 1993) 79. Strom života (Terrence Malick, 2011) 80. Stretneme sa v St. Louis (Vincente Minnelli, 1944) 81. Thelma a Louise (Ridley Scott, 1991) 82. Dobyvatelia stratenej archy (Steven Spielberg, 1981) 83. Leopardia žena (Howard Hawks, 1938) 84. Vyslobodenie (John Boorman, 1972) 85. Noc živých mŕtvych (George A Romero, 1968) 86. Leví kráľ (Roger Allers a Rob Minkoff, 1994) 87. Večný svit nepoškvrnenej mysle (Michel Gondry, 2004) 88. West Side Story (Robert Wise and Jerome Robbins, 1961) 89. Na opustenom mieste (Nicholas Ray, 1950) 90. Apokalypsa / Dnešná apokalypsa (Francis Ford Coppola, 1979) 91. E.T. - Mimozemšťan (Steven Spielberg, 1982) 92. Poľovníkova noc (Charles Laughton, 1955) 93. Špinavé ulice (Martin Scorsese, 1973) 94. 25. hodina (Spike Lee, 2002) 95. Kačacia polievka (Leo McCarey, 1933) 96. Temný rytier (Christopher Nolan, 2008) 97. Odviate vetrom (Victor Fleming, 1939) 98. Nebeská brána (Michael Cimino, 1980) 99. 12 rokov otrokom (Steve McQueen, 2013) 100. Eso v rukáve (Billy Wilder, 1951) ©2015, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. o
Rozhlas a televízia Slovenska a LEON Productions, spol. s r.o. sa dohodli na zmluve o vzájomnej spolupráci zmluvných strán pri výrobe audiovizuálnych diel s pracovným názvom: „DUEL“ v rozsahu 73 častí. .Posledné vysielanie 18.12.2015. Cena všetkých AVD v počte 73 vrátane práv na ich použitie je stanovená dohodou zmluvných strán a predstavuje sumu vo výške 161 403,- eur bez DPH. Cena za jedno AVD je 2 211, - eur bez DPH vrátane započítaných jednorázových vstupných nákladov na formát. Finančné prostriedky, ktoré RTVS poskytuje na základe tejto zmluvy, jej boli poskytnuté Ministerstvom kultúry SR na základe Zmluvy so štátom č. MK – 138/2012/M o zabezpečení služieb verejnosti v oblasti rozhlasového vysielania a televízneho vysielania na roky 2013- 2017”) a jej príslušného Dodatku pre rok 2015. o
Zomrel Ladislav Kantor
Vo veku 69 rokov včera zomrel po ťažkej chorobe český hudobník a politik Ladislav Kantor. Smutnú správu potvrdil pre portál iDNES.cz spevák a moderátor Michal Prokop.
"Bohužiaľ, som poslom zlých správ. Je to ťažké, bol jedným z architektov nášho tímu. Zostávali sme v kontakte, i keď už v hudobnej branži nepracoval," uviedol muzikant a pripomenul, že zosnulý produkoval napríklad album Kolej Yesterday (1984), ktorý Prokop nahral s kapelou Framus 5. "Bola to osobnosť, ktorá v mojom živote a v mojej kariére zohrala celkom kľúčovú rolu, a to najmä v 80. rokoch," dodal. Ladislav Kantor sa narodil 25. novembra 1945 v Prahe. Pôsobil ako spevák, textár, hudobný dramaturg, pedagóg či publicista. Bol tiež členom skupiny C&K Vocal, ktorá ponúkla albumy ako Generace (1977), Growing Up Time (1981), Balada o Zemi (1985) či Causa Krysař (1989). V rokoch 1993 - 1995 bol riaditeľom Českej filharmónie. Pôsobil aj ako poradca Václava Havla. ©2015, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané.
Na svatého Praxeda mlha zrána k zemi usedá
Jednotka horšie. Dvojka lepšie. Spolu rovnako - 14.50 % .
Markíza lepšie. TV Doma horšie.
Spolu horšie a hlboko pod tridsať - 26.60%
TA 3 lepšie. Jednotka - 8.40 % ; Dvojka - 6,10 % ;
Markíza - 18.90 % ; TV DOMA - 4.70 % ; DAJTO- 3.00%
TV JOJ – 16.20 % ;
JOJ PLUS- 3.80 % ; WAU -2.00 %;
TA 3 - 2.20 % o
Novinárom britského týždenníka Mail on Sunday sa podarilo odhaliť vážny nedostatok pri zaisťovaní bezpečnosti člena kráľovskej rodiny: prostredníctvom jednoduchej aplikácie dokázali sledovať pohyb záchranárskeho vrtuľníka, na ktorom lieta princ William. Informovala o tom agentúra AP. William, druhý v následníckej línii na britský trón, sa 13. júla tohto roku ujal nového zamestnania ako pilot vrtuľníka leteckej záchrannej služby v spoločnosti East Anglian Air Ambulance. Reportéri Mail on Sunday si za necelé tri libry (2,99 libry, v prepočte 4,23 eur) zakúpili ľahko dostupnú aplikáciu, prostredníctvom ktorej mohli sledovať let Williamovej helikoptéry. Dokázali napríklad zistiť, kde sa princ so strojom chystá pristáť. Noviny zverejnili aj fotografie, na ktorých vidno Williamov pristávajúci vrtuľník, alebo ako sa princ po pristátí zhovára so svojimi kolegami. Užívatelia aplikácie môžu za malý príplatok dokonca dostať textové upozornenie vždy, keď Williamova helikoptéra štartuje na záchrannú misiu. K odhaleniam sa z bezpečnostných dôvodov odmietla vyjadriť princova tlačová kancelária a reakciu neposkytla ani londýnska metropolitná polícia. William ako záchranár lieta na vrtuľníku typu Eurocopter EC145, a to pomerne nízkou rýchlosťou a v malých výškach.
Zomrel Vasilij Pičul
Vo veku 54 rokov dnes zomrel ruský režisér Vasilij Pičul. Príčina úmrtia zatiaľ nie je známa. Informáciu priniesla agentúra The Associated Press (AP) s odvolaním sa na ruské médiá.
Vasilij Pičul sa narodil 15. júna 1961 v Moskve. Známy je najmä vďaka romantickej dráme Malá Viera (1988). Režíroval aj filmy ako Mečty idiota (1993) či Kinofestival (2003). Venoval sa tiež televíznej tvorbe. ©2015, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané.
Americká herečka Jeri Ryan, známa zo seriálu Star Trek: Voyager (1995 - 2001), sa predstaví v očakávanej štvrtej sezóne projektu Arrow (2012). Informoval o tom Access Hollywood, podľa ktorého by sa 47-ročná rodáčka z Mníchova mala objaviť v druhej epizóde spomínanej série. Stvárniť by mala priateľku rodiny Queenovcov Jessicu Danforth.
Arrow je adaptáciou komiksových príbehov o miliardárovi Oliverovi Queenovi, ktorý sa po stroskotaní a piatich rokoch strávených na ostrove vrátil do Starling City. Tu v prestrojení za lukostrelca vyhlásil vojnu zločincom. Napráva krivdy a chráni mesto pred tými, ktorí by mu chceli škodiť. Queena v seriáli stvárňuje kanadský herec Stephen Amell. Nové časti chcú tvorcovia Arrowa predstaviť verejnosti už túto jeseň. Okrem spomínaných sa v nich ukážu aj David Ramsey, Emily Bett Rickards, Willa Holland, Katie Cassidy, Paul Blackthorne alebo John Barrowman. Jeri Lynn Ryan môžu diváci a diváčky poznať napríklad aj zo seriálov Temné nebo (1996 – 1997), Bostonská stredná (2000 – 2004), Žralok (2006 – 2008) alebo Telo ako dôkaz (2011 – 2013). Objavila sa aj v niekoľkých epizódach sci-fi projektu Helix (2014). V roku 1999 získala Satellite Award. Herec Will Smith a rapper Jay Z sa ako výkonní producenti podieľajú na miniseriáli o brutálne zavraždenom afroamerickom tínedžerovi Emmettovi Tillovi z produkcie HBO. Plánované šesťhodinové spracovanie tragického príbehu mladíka, ktorého v roku 1955 brutálne zavraždili v Mississippi za to, že údajne flirtoval s bielou ženou, však zatiaľ nemá scenáristu.
Emmett Till mal v čase svojej smrti len 14 rokov. V auguste 1955 bol rodák z Chicaga na návšteve u príbuzných v meste Money v Mississippi, kde sa dal do reči s 21-ročnou Carolyn Bryant, bielou spolumajiteľkou miestnych potravín a vraj ju pozval na rande. O niekoľko dní neskôr prišiel do domu jeho strýka Carolynin manžel Roy spolu s nevlastným bratom J. W. Milamom a násilne ho odvliekli. Chlapca mučili a napokon ho zabili strelou do hlavy. Jeho telo hodili do rieky Tallahatchie. Tillova matka Mamie trvala pri pohrebe na tom, aby syna vystavili v otvorenej rakve a obrázky jeho brutálne umučeného tela tak šokovali celú krajinu. Tragický prípad prispel k rastúcej podpore hnutia bojujúceho za ľudské práva. V septembri 1955 súd dvojicu mužov v prípade obvinenia z únosu, mučenia a vraždy oslobodil k čomu prispeli najmä pochybnosti v súvislosti s identifikáciou zohaveného tela. Neskôr sa síce k činu priznali, no za skutok nikdy nepykali, pretože už ich za ten istý zločin nemohli znovu súdiť. Americké ministerstvo spravodlivosti prípad znovu oficiálne otvorilo v roku 2004, telo exhumovali a potvrdili, že šlo skutočne o 14-ročného Tilla. Chlapca znovu pochovali v novej rakve a tú pôvodnú venovali Smithsonian Institution. Jeho vrahovia boli už v tom čase po smrti. Bývalí moderátori britského motoristického programu Top Gear Richard Hammond, James May a Jeremy Clarkson plánujú nový spoločný projekt. Informáciu potvrdil 45-ročný Hammond v rozhovore pre austrálsku televíznu šou Today. "Myslím si, že je to reálne, pretože nič iné ani robiť nemôžeme. Je to doslova naše jediné poslanie. Takže áno, ostaneme spolu," uviedol.
Richard Hammond a Jeremy Clarkson boli moderátormi Top Gearu od roku 2002. Päťdesiatdvaročný May sa k nim pridal o rok neskôr. Spoluprácu s projektom ukončili tento rok. ©2015, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané.
Britský koncern Pearson sa po predaji denníka Financial Times plánuje zbaviť aj podielu v ďalšom renomovanom ekonomickom titule - časopise The Economist. Informovala o tom agentúra DPA.
Viaceré médiá už pred časom zverejnili správy, že koncern chce svoj 50-percentný podiel v materskej spoločnosti Economistu predať ostatným akcionárom. Medzi nimi je napríklad finančný klan Rothschildovcov a talianska rodina Agnelliovcov.
The Economist patrí medzi najrenomovanejšie ekonomické tituly na svete s nákladom 1,6 milióna exemplárov. Skupina, ktorá okrem vydávania samotného časopisu ponúka firemným zákazníkom aj rôzne informačné služby, vlani vykázala prevádzkový zisk 60 miliónov libier (84,88 milióna eur). Pearson minulý týždeň ohlásil plánovaný predaj Financial Times japonskému vydavateľstvu Nikkei za 844 miliónov libier. Koncern sa chce zamerať najmä na svoju kľúčovú činnosť v oblasti vzdelávania, okrem iného vydáva školské knihy. O britský denník malo údajne záujem aj nemecké vydavateľstvo Axel Springer, avšak krátko pred ohlásením plánovaného predaja od kúpy odstúpil.
RTVS NEWS. Fortuna liga sa vracia na obrazovky RTV...
B. Škripek: Nahota na predaj pokračuje
Stanovisko SKU k obvineniam pracovníkov Základnej ...
Zomrela Sylvia Turbová
CME second quarter 2015 financial results
RTVS- futbal za 3 800 000.-€

References: súd 
 Súd 
 súd 
 súd 
 súd 
 Súd 
 súd 
 súd